

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 |  **Nr.21** | 2024. gada 18. decembrī |
|  |  |  |

**10.**

**Par Ogres novada pašvaldības aģentūras “Tūrisma, sporta un atpūtas kompleksa “Zilie kalni” attīstības aģentūra” dalību projektu konkursa 2.2.3.3. pasākuma "Pasākumi bioloģiskās daudzveidības veicināšanai un saglabāšanai" 2. kārtas ietvaros un projekta “Dabas aizsardzības plāna**

**izstrāde dabas parkam “Ogres Zilie kalni”” finansējumu**

Saskaņā ar Ministru kabineta 2024. gada 26. martanoteikumiem Nr. 196
(prot. Nr. 13 47. §) “Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.3. pasākuma "Pasākumi bioloģiskās daudzveidības veicināšanai un saglabāšanai" pirmās un otrās kārtas īstenošanas noteikumi” Centrālā finanšu un līgumu aģentūra ir izsludinājusi projektu iesniegumu atlases otro kārtu.

Pašlaik spēkā ir dabas parka “Ogres Zilie kalni” Dabas aizsardzības plāns (2011- 2021), kas ar Vides aizsardzības un reģionālās attīstības ministra 2022. gada 18. jūlija rīkojumu Nr. 1-2/116 ir pagarināts līdz 2026. gada 31. decembrim un noteikts, kā prioritāri izstrādājams dabas aizsardzības plāns.

Ogres novada pašvaldības aģentūras “Tūrisma, sporta un atpūtas kompleksa “Zilie kalni” attīstības aģentūra” (turpmāk – aģentūra) ir iecerējusi šādas aktivitātes:

1. aizsardzības plānu izstrāde īpaši aizsargājamajām dabas teritorijām;
2. komunikācijas un vizuālās identitātes prasību nodrošināšanas pasākumi, tai skaitā sabiedrību izglītojoši vai dabas izglītības pasākumi;
3. projekta vadība, īstenošanas un uzraudzības nodrošināšana, t.sk., transporta un datortehnikas izmaksas;
4. horizontālā principa "Vienlīdzība,  iekļaušana, nediskriminācija un pamattiesību ievērošana” īstenošana – zīmju valodas tulku, vieglās valodas tulkošanas, reāllaika transkripcijas un subtitru nodrošināšana.

Projekta mērķis ir uzlabot dabas aizsardzību un bioloģisko daudzveidību, izstrādājot īpaši aizsargājamās dabas teritorijas “Ogres Zilie kalni” dabas aizsardzības plānu.

Projekta īstenošanas laiks plānots līdz 2026. gada 31. decembrim.

Projekta kopējās izmaksas ir 200 000,00 EUR(divi simti tūkstoši *euro*).

Ievērojot iepriekš minēto un pamatojoties uz Ministru kabineta 2024. gada 26. martanoteikumu Nr. 196 (prot. Nr. 13 47. §) “Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.3. pasākuma "Pasākumi bioloģiskās daudzveidības veicināšanai un saglabāšanai" pirmās un otrās kārtas īstenošanas noteikumi” 17.2. apakšpunktu, 25. punktu un Pašvaldību likuma 4. panta pirmās daļas 2. un 20. punktu,

**balsojot: ar 13 balsīm "Par" (Andris Krauja, Artūrs Mangulis, Dace Māliņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Siliņš, Kaspars Bramanis, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Apstiprināt** Ogres novada pašvaldības aģentūras “Tūrisma, sporta un atpūtas kompleksa “Zilie kalni” attīstības aģentūra” (turpmāk – aģentūra) dalību 2.2.3.3. pasākuma "Pasākumi bioloģiskās daudzveidības veicināšanai un saglabāšanai" 2. kārtas ietvaros un projekta “Dabas aizsardzības plāna izstrāde dabas parkam “Ogres Zilie kalni”” (turpmāk – projekts) apstiprināšanas gadījumā uzņemties saistības projekta ietvaros.

# Projekta apstiprināšanas gadījumā aģentūrai nodrošināt finansējumu projekta īstenošanai 200 000,00 EUR (divi simti tūkstoši *euro*), kas sastāv no:

* 1. Eiropas Reģionālā attīstības fonda finansējuma **170 000,00 EUR** (viens simts septiņdesmit tūkstoši *euro*);
	2. aģentūras līdzfinansējuma **30 000,00 EUR** (trīsdesmit tūkstoši *euro*).
1. Projekta apstiprināšanas gadījumā aģentūrai **nodrošināt** nepieciešamo priekšfinansējumu un līdzfinansējumu.
2. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja vietnieka G. Sīviņa paraksts)